Εθνική Βιβλιοθήκη του Ελ Σαλβαδόρ

Η Εθνική Βιβλιοθήκη του Ελ Σαλβαδόρ "Φρανσίσκο Γκαβίδια" (ισπανικά: Biblioteca Nacional de El Salvador «Francisco Gavidia») ιδρύθηκε από τον Πρόεδρο της χώρας Φρανσίσκο Ντουένας στις 7 Ιουλίου 1870. Τα επίσημα εγκαίνια και η αρχή της λειτουργίας της όμως, έγιναν τον Μάρτιο του 1888.

 Ιδρύθηκε με το όνομα "Biblioteca Nacional Salvadoreña". Αργότερα υιοθέτησε άλλα ονόματα. Το 2002, ονομάστηκε επίσημα Εθνική Βιβλιοθήκη του Ελ Σαλβαδόρ "Φρανσίσκο Γκαβίδια", προς τιμήν του Σαλβαδοριανού συγγραφέα, ο οποίος στο παρελθόν ήταν διευθυντής της. Το 1934, η Εθνική Βιβλιοθήκη μεταφέρθηκε στον πρώτο όροφο του Εθνικού Θεάτρου. Και το 1938, η Εθνική Βιβλιοθήκη αγόρασε και κατέλαβε το πρώην οικισμό του Στρατιωτικού Κύκλου, όπου παρέμεινε μέχρι το 1964. Κατά τη διοίκηση του Baudilio Torres, και με την υποστήριξη της Ένωσης Βιβλιοθηκονόμων του Ελ Σαλβαδόρ, πραγματοποιήθηκε η κατασκευή του 9ώροφου κτιρίου της Εθνικής Βιβλιοθήκης και του Γενικού Αρχείου του Έθνους, που εγκαινιάστηκε στις 16 Ιανουαρίου 1964. Το 1968 ωστόσο, το Υπουργείο Παιδείας μεταφέρθηκε στο κτίριο της βιβλιοθήκης ενώ το Γενικό Αρχείο του Έθνους μεταφέρθηκε στο σημερινό Εθνικό Μέγαρο. Λόγω του σεισμού της 10ης Οκτωβρίου 1986, που έπληξε σφοδρά την πρωτεύουσα, το κτίριο αυτό καταστράφηκε.Τον Απρίλιο του 1987, η Εθνική Βιβλιοθήκη άνοιξε μια υπηρεσία αναφοράς με μια μικρή συλλογή σε μια καλύβα στο Πάρκο Ινφαντίλ.. Τον Ιούλιο του 1987, η Εθνική Βιβλιοθήκη νοίκιασε το κτίριο Σαν Ραφαήλ με το διπλανό σπίτι στην Calle Arce της πρωτεύουσας, όπου και παρασχέθηκαν υπηρεσίες στο κοινό. Οι συλλογές παλαιών βιβλίων και η Εθνική Βιβλιοθήκη Εφημερίδων στεγάζονταν στο σημερινό Εθνικό Μέγαρο. Η αίθουσα Μπράιγ στεγάστηκε στο Κέντρο Τυφλών Ευγενία Viuda de Duenas, στο Σαν Σαλβαδόρ. Στα τέλη του 2021 και στις αρχές του 2022, κατεδαφίστηκε το παλιό κτίριο της Εθνικής Βιβλιοθήκης για την ανέγερση ενός νέου κτιρίου, δωρεά της Λαϊκής Δημοκρατίας της Κίνας, στο πλαίσιο μιας συμφωνίας που υπογράφηκε στις 20 Σεπτεμβρίου 2019 από τις κυβερνήσεις του Ελ Σαλβαδόρ και της εν λόγω ασιατικής χώρας. Το κοινοβούλιο του Ελ Σαλβαδόρ, από την πλευρά του, ενέκρινε τις "Ειδικές διατάξεις για την έγκριση και την εκτέλεση του σχεδίου βοήθειας για την κατασκευή της Εθνικής Βιβλιοθήκης του Ελ Σαλβαδόρ ", με το νομοθετικό διάταγμα αριθ. 249 της 21ης Δεκεμβρίου 2021, που δημοσιεύθηκε στην Επίσημη Εφημερίδα αριθ. 244, τόμος αριθ. 433, της 22ας Δεκεμβρίου 2021. Ο πρώτος λίθος του νέου κτιρίου τέθηκε στις 3 Φεβρουαρίου 2022 από τον Πρόεδρο της Δημοκρατίας, Ναγίμπ Μπουκέλε. Η κατασκευή της νέας έδρας θα κοστίσει 40 εκατομμύρια δολάρια και θα βρίσκεται στον ίδιο χώρο με το κατεδαφισμένο κτίριο. Ιβηροαμερικανική Συλλογή (δωρεά του Οργανισμού Ιβηροαμερικανικών Κρατών -OEI-). Συλλογή Lambruschini (αρχική συλλογή της Εθνικής Βιβλιοθήκης). Γενική συλλογή παλαιών βιβλίων. Εθνική Βιβλιοθήκη Εφημερίδων - Τμήμα Εφημερίδων -. Τμήματα οπτικών μέσων (μικροφίλμ). Εθνική Συλλογή. Διδακτορικές διατριβές. Εθνική Βιβλιοθήκη Εφημερίδων - Τμήμα Περιοδικών -. Διεθνή Βιβλιοθήκη Εφημερίδων. Συλλογή αναφοράς (εγκυκλοπαίδειες, λεξικά κ.λπ.). Διεθνή συλλογή. Συλλογή Μπράιγ Κατάλογος μεγαλύτερων βιβλιοθηκών Κατάλογος Εθνικών Βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Επίσημη ιστοσελίδα